ועדת הכספים, כנסת 16, פרוטוקול מספר , 2005-01-03 10:00

חברי הוועדה: חיים אורון דניאל בנלולו רוני בריזון נסים דהן יצחק הרצוג אבשלום וילן יחיאל חזן חיים כץ יעקב ליצמן ניסן סלומיאנסקי אברהם (בייגה) שוחט עמרי שרון איוב קרא אורית נוקד עוזי לנדאו בני אלון

מוזמנים: בועז סופר סגן בכיר למנהל אגף המסים המאוחד, משרד האוצר מירי כהן משרד האוצר אסף מאיר אגף התקציבים, משרד האוצר יניב ישראל מנכ"ל דור אלון דני גונן עמותת אוטובוסים זעירים ציבוריים שמריהו ארביסמן יו"ר עמותת אוטובוסים זעירים ציבוריים אופיר חדד חבר ועד עמותת אוטובוסים זעירים ציבוריים אילן אלקובי חבר ועד עמותת אוטובוסים זעירים ציבוריים אבינועם טלבי מנכ"ל עמותת אוטובוסים זעירים ציבוריים יהודה בר-אור יו"ר איגוד המוניות בגוש דן אהרון כהן סגן יו"ר איגוד המוניות גוש-דן חיים עטר יו"ר ארגון המוניות בירושלים גבי בן-הרוש יו"ר מועצת המובילים והמסיעים דוד כוכבא מנכ"ל מועצת המובילים והמסיעים אברהם פריד יו"ר ארגון המוניות הארצי רם סואן נציג חברת סונול דודי וייסמן נשיא חברת אלון דור יהודה נצח חברת דלק בע"מ חזקיהו ישראל התאחדות התעשיינים

קצרנית: צו הבלו על דלק (הטלת בלו) (תיקון מס' והוראת שעה), התשס"ה-2005 2.

קצרנית: צו הבלו על דלק (הטלת בלו) (תיקון מס' 9 והוראת שעה), התשס"ה-2005 צו הבלו על דלק (פטור) (תיקון), התשס"ה-2005 תקנות התעבורה (תיקון מס' 4), התשס"ה-2005 (הפחתת אגרת רישוי לרכב עם מנוע דיזל)

אברהם הירשזון: בוקר טוב, אני פותח את הישיבה.

אברהם הירשזון: אנחנו עוסקים בצו הבלו על הדלק (הטלת בלו) (תיקון מס' והוראת שעה), התשס"ה-2005, בצו הבלו על דלק (הטלת בלו) (תיקון מס' 9 והוראת שעה), התשס"ה-2005, בצו הבלו על דלק (פטור) (תיקון), התשס"ה-2005, ובתקנות התעבורה (תיקון מס' 4), התשס"ה-2005 ( הפחתת אגרת רישוי לרכב עם מנוע דיזל).

אברהם הירשזון: אני ביקשתי שהישיבה הזאת תהיה ישיבה סגורה, אבל מאחר ובאו נציגים אני אתן לחבר הכנסת דני בנלולו, שביקשתי ממנו לקיים מגעים בנושא הזה, להציג את הנושא.

1028: אני מציע שקודם נשמע את הנציגים.

גבי בן-הרוש: תחילתו של הצו ב-1 ביולי 2005.

גבי בן-הרוש: אני מבין שיתחילו לגבות מאיתנו מס עם תחילתו של הצו.

גבי בן-הרוש: דיברנו על היתרון שלנו כחברות מסודרות בענף ההובלה.

גבי בן-הרוש: הפטור מתייחס למשאית מ-10 טון ומעלה.

גבי בן-הרוש: פה אני רואה שהפטור הולך להינתן ל4500.

גבי בן-הרוש: זאת אומרת, כל בעל משאית קטנה – הוא לא צריך להיות חברה מסודרת בישראל – יקבל את ההחזר לפי הצו הזה.

גבי בן-הרוש: אנחנו הולכים לשלם מס נוסף על מה שיש לנו.

גבי בן-הרוש: לא יהיה הבדל בין אחד חאפר לאחד שהוא לא חאפר.

גבי בן-הרוש: אני מבקש לתקן את זה.

גבי בן-הרוש: אני ביקשתי את ה-10 אגורות או את ה-30 אגורות לדחות ליולי.

גבי בן-הרוש: רבותי, מספיק חטפנו מסים.

גבי בן-הרוש: חבית הנפט בעולם התייקרה.

גבי בן-הרוש: שילמנו את זה מכיסנו.

גבי בן-הרוש: אני מקווה שהסיכום יהיה שתהיה אחידות לגבי מוניות, מורי נהיגה וכל מי שמתעסק בענף.

יניב ישראל: הולכים פה, לפי דעתי, לפתוח פתח להונאות ולרמאויות בקנה מידה אדיר.

יניב ישראל: החוק נגד התחנות הפיראטיות הוא ילד קטן לעומת מה שהולך פה.

יניב ישראל: זה פותח פתח לכל מיני מובילים לא הגונים - רוב המובילים הם הגונים - להשיג סולר ולמכור אותו הלאה.

יניב ישראל: יבוא מישהו שיש לו מספר כלי רכב לקנות סולר ויגיש בקשה לפטור.

יניב ישראל: אנשים שמצויים בשטח הם פשוט צוחקים, הם לא חשבו על מטרה כזאת.

יניב ישראל: יהיה פה מצב של שוק שחור.

בועז סופר: איך?

יניב ישראל: אתם לא תשלטו עם תוכניות המחשב שלכם.

יניב ישראל: אתם לא שולטים על הנפטא שמזהמת את כל הבנזין במדינת ישראל.

יניב ישראל: כל מה שמוצאים בתחנות דלק היום זה נפטא.

יניב ישראל: אתם פותחים פה פתח אדיר שלא תוכלו לשלוט עליו.

יניב ישראל: מי שיפסיד מזה אלה אותם מובילים הגונים שחושבים שיהיה להם יתרון אבל לא יהיה להם יתרון, חברות הדלק שלא יוכלו לעמוד מול כל אלה שבשוק, ולבסוף המדינה שלא תגבה את המסים שהיא חושבת שהיא תגבה אותם.

יניב ישראל: זאת תוכנית לא מעשית.

יניב ישראל: התוכנית הזאת לא נוסתה, היא לא מעשית והיא לא מתאימה למשק שלנו.

אברהם הירשזון: כולכם מתעוררים היום כאילו זה תחילת הדיון.

אברהם הירשזון: זה לא תחילת הדיון, זה סוף הדיון.

יניב ישראל: חברות הדלק לא תוכלנה לממן ברמת האשראים שאתם מקבלים היום אם תיושם התוכנית הזאת.

יניב ישראל: אתם לא תקבלו את האשראי כי לא ניתן יהיה, לא בגלל שמישהו רע.

יניב ישראל: המדינה שמוציאה את החוקים האלה משלמת בשוטף ומתי שיש לה כסף.

יניב ישראל: יהיה פה מחנק.

יניב ישראל: אנחנו לא נוכל לממן את זה.

יניב ישראל: אולי אתם לא ערים לזה, אבל תהיה פה קטסטרופה.

רם סואן: כבר היום יש הבדלי מכס.

רם סואן: מחר יהיו הבדלים הרבה יותר גדולים.

רם סואן: בהסכמי פריס נקבע 15%.

רם סואן: אתה הולך לעשות 45%.

רם סואן: איפה יעמדו השוטרים?

רם סואן: אתם אומרים שתוכלו לשמור על זה.

רם סואן: אני רוצה לראות איך.

רם סואן: שמישהו יבוא ויגיד איך הוא ימנע את הזליגה בחזרה.

רם סואן: אנשים עושים הון תועפות על זה.

יהודה נצח: אני לא יודע אם בהסדר החרגתם את הצמ"ה, אבל אני לא צריך להסביר לחברי ועדת הכספים מה מצבו של ענף הבנייה.

יהודה נצח: אני מאוד מבקש להחריג את נושא הצמ"ה.

חזקיהו ישראל: בישיבה הקודמת העלינו את הבעיה של חומר בעירה.

חזקיהו ישראל: איתן רוב אחרי הישיבה אמר שהם ישקלו את הנושא, כדי למנוע פגיעה ממפעלי תעשייה.

חזקיהו ישראל: הובטח שיהיה פתרון לזה.

אברהם פריד: אני מבקש שלא יהיו פערים בין המוניות, מורי הנהיגה והמשאיות.

אברהם פריד: אם הולכים למהלך, אז תנו אותו מכל הלב, אל תעשו פערים.

אבינועם טלבי: אני רוצה לדעת אם 6000 האוטובוסים הזעירים נכנסו לסידור הזה, כי בפעם שעברה זה לא היה.

קריאה: הסולר הוא מרכיב חשוב מאוד בענף המוניות.

קריאה: לא מספיק שאתם כממשלה מכים בנו בלי סוף, אתם גם רוצים את הלבנים וגם את הטיט שנביא.

קריאה: אין מקום להעלאה הזאת.

קריאה: אנחנו לא מסוגלים לעמוד בזה.

קריאה: אתם ממוטטים ענף ש30 אלף אנשים מתפרנסים ממנו.

קריאה: אי אפשר להטיל מסים על ענף שבקושי עומד.

קריאה: לוקחים מהמוניות, כדי לבנות את הגדרות ועוד דברים.

קריאה: אין לנו אפשרות לעמוד בנטל הזה.

קריאה: לא ניתן, אנחנו גם לא יכולים.

קריאה: זה יגרום למצב שנתמוטט.

קריאה: אל תעשו את הדבר הזה.

אברהם הירשזון: מר רוב, במידה והצעת החוק תעבור, אני מציע שתמשיכו לנהל מו"מ כדי לראות אם יש מקום לשיפורים כאלה ואחרים.

איתן רוב: נתנו את התשובות בישיבות הקודמות.

יניב ישראל: התשובות שאתה נותן הן לא תשובות.

איתן רוב: אנחנו שמענו את כל הערות.

איתן רוב: ישבנו לפני ואחרי הישיבה ביום חמישי עם הארגונים השונים, יחד עם חבר הכנסת בנלולו, יושב-ראש ועדת המשנה לנושא הזה של המיסוי על הדלקים.

איתן רוב: הגענו לסיכום שאני חושב שלוקח בחשבון ביד רחבה את הטיעונים השונים שעלו בדיון פה במהלך השבועות האחרונים.

אברהם שוחט: מה לגבי הציוד בחקלאות?

בועז סופר: זה יחד עם הצמ"ה.

איתן רוב: בתעשייה אנחנו משאירים את זה על 68 אגורות.

חיים אורון: מה נכלל בתעשייה?

איתן רוב: יש נושא של חומר בעירה, יש נושא של ציוד שמשמש לתהליכים.

איתן רוב: מה שמשמש לחומר הבעירה אנחנו משאירים ב68 אגורות.

איתן רוב: .

יעקב ליצמן: מה ההבדל בין חקלאות לתעשייה בקטע הזה?

בועז סופר: אין הבדל.

אברהם שוחט: מה לגבי גנרטורים בתעשייה?

בועז סופר: הכל.

איתן רוב: לגבי מורי נהיגה, מוניות ואוטובוסים זעירים אנחנו נעמיד את הבלו בסוף התקופה על 1.3 שקל לליטר.

איתן רוב: לכל הצמ"ה אין אלטרנטיבה לדיזל, אבל להם יש אלטרנטיבה במהלך 5 השנים.

איתן רוב: הם יכולים לעבור לבנזין או לגז.

איתן רוב: זאת הסיבה שאנחנו מפחיתים להם בצורה מאוד משמעותית בתום התקופה כך שבמקום 2.2.

איתן רוב: שקל לליטר זה יהיה 1.3 לליטר.

אברהם שוחט: על איזה סדר גודל זה יהיה בתקופת הביניים?

איתן רוב: אנחנו סיכמנו שבמהלך 3.5 השנים הקרובות אנחנו משאירים את זה על 68 אגורות לתעשייה, למובילים , לנהגי המוניות ולאוטובוסים זעירים.

איתן רוב: גבי בן-הרוש התבלבל כשהוא אמר שהמחירים עלו.

איתן רוב: המחירים ירדו למרות העלאה שעשינו.

איתן רוב: למרות שהמחיר של מורי הנהיגה לא מכניס אותם לגדר המחיר שמאפשר את הורדת האגרה, אנחנו נוריד להם את האגרה בגין רכב הדיזל.

אברהם שוחט: כל עיוות מחירים יוצר פתח לגניבות, לשוק שחור ולכל מה שכרוך בעניין הזה.

אברהם שוחט: אני לא יודע אם מנכ"ל דור צודק או לא צודק במה שהוא אומר, אבל הייתי רוצה לקבל תשובה על התיאורים שתוארו פה לגבי מערכות שקונות דלק בזול, מקבלות החזרים ואחרי זה מוכרות את זה במחיר מלא.

אברהם שוחט: האם לא תתפתח מערכת מקבילה שתעשה שימוש בדלק היותר זול שמקבלים עליו החזרים?

רוני בריזון: בנזין יותר מסוכן לסביבה מהסולר.

רוני בריזון: סולר מסריח, אבל הוא פחות מסוכן.

אברהם שוחט: תמיד הנושא של איכות סביבה היה נושא מרכזי בכל הדיונים.

חיים אורון: אם אני מבין נכון, אז בסוף התקופה יהיו 4 מחירים לסולר – 2.20, 0.68, 1.10 ו1.30.

חיים אורון: באו ואמרו לנו שבארץ אי אפשר לעשות כמו באירופה כי בארץ מתוחכמים.

חיים אורון: אם יש תעריף רביעי, אז אפשר לשאול למה רביעי ולא חמישי או שישי.

חיים אורון: תהליך כזה באירופה הביא לעליה בשימוש ברכב דיזל דווקא ברכב הקטן.

חיים אורון: יכול להיות שנמצא את עצמנו בסוף התקופה עם אחוז יותר גדול של משתמשים בסולר מאשר בבנזין.

חיים אורון: אני לא מרגיש נוח עם כל הסיפור הזה.

חיים אורון: אני רוצה להבין מה קורה בתעשייה.

נסים דהן: מה עושים עם הבעיה של הרשות הפלסטינית?

נסים דהן: מה עושים בנוגע למהילה של הסולר שמגיע מהרשות הפלסטינית למשק הישראלי?

נסים דהן: הם מקבלים על זה החזרים.

נסים דהן: הם עכשיו יקנו את הסולר עוד יותר בזול, כי הפער של הבלו הוא הרבה יותר גדול.

נסים דהן: הם מקבלים את כל הבלו בחזרה.

נסים דהן: אצלם הסולר יעלה 68 אגורות לכולם.

נסים דהן: הרצון למהול אותו חזרה בשוק הישראלי יהיה פי 10, פי 100 ממה שזה קורה היום.

נסים דהן: היום יש את הפער של הבלו שהוא פער קטן, מחר הפער של הבלו יהיה גדול.

נסים דהן: את זה לא חסמתם.

בועז סופר: חקלאים לא משתמשים בסולר לחממות, הם משתמשים במזות.

בועז סופר: בדקנו את הנושא הזה.

נסים דהן: החקלאים אומרים שהם משתמשים גם בסולר.

בועז סופר: בדקנו את זה עם משרד החקלאות.

נסים דהן: ואם יבוא לפה חקלאי שמשתמש בסולר, אתה תבוא לקראתו?

בועז סופר: הסולר יקר מידי היום.

בועז סופר: הם משתמשים במזות.

נסים דהן: כל ההוצאות האלו לאנרגיות מוכרות כהוצאה לצורך יצירת הכנסה.

נסים דהן: ההבדל הוא בפער שבין ההוצאה שמוכרת לרווח.

נסים דהן: ההחזרים שאתם רוצים לתת הם כדי להגדיל לכאורה את הרווח של אותו יצרן.

נסים דהן: המשמעות של הגדלת הרווח היא הגדלת המס.

אברהם שוחט: בהנחה שיש רווח.

אברהם שוחט: לא תמיד יש רווח.

נסים דהן: כל ההחזרים האלה לא יתרמו לו שום דבר.

נסים דהן: אם אין לו רווח, אז ההחזרים האלה רק יוצרים לו את האיזונים לצורך המחיה שלו.

נסים דהן: יותר קל היה לתת לו במקור לקנות את זה יותר בזול.

חיים אורון: אני רואה שההגדרה בתעשייה נשארה כמו שזה היה במקור.

חיים אורון: האם זה אומר שמה שלא בעירה בתעשייה הוא 50%?

רוני בריזון: אני רואה בקשה על פי הצו להעביר את סכום הבלו בתוך 10 ימים ממועד הניפוק.

רוני בריזון: אני תוהה אם פרק זמן כזה הוא פרק זמן סביר והוגן, האם לא כדאי להאריך אותו במקצת כדי להקל על כל הנוגעים בדבר.

בועז סופר: אתה צודק, אבל זה לא בצו הזה.

רוני בריזון: האם לא היה ראוי לעשות את זה לפחות שבועיים?

אברהם שוחט: האם יש אפשרות להאריך את הרפורמה בצורה משמעותית ל-10 שנים, ל12 שנים בלי שום פיצוי כך שהמשק יתאים את עצמו בהדרגה?

אברהם שוחט: האם אפשר להגיד שנגיע למטרה שלנו לא ב-5 שנים אלא ב-12 שנים?

אברהם שוחט: האם אפשר להגיד שלא ניתן שום פיצוי, כל אחד יתאים את עצמו במחירים, בהתנהלות, בכדאיות?

אברהם שוחט: אם הממשלה תחשוב שהיא רוצה לתת לתחבורה הציבורית היא תוכל לתת דרך סל התשומות, ואם היא תחשוב שהיא צריכה לתת אישור לנהגי המוניות להעלות את המחיר אז היא תיתן.

אברהם שוחט: נעזוב את כל הסבסוד, את כל הבירוקרטיה, את הפתח לשחיתות.

אברהם שוחט: המערכות הכלכליות מתאימות את עצמן בדברים אחרים.

אברהם שוחט: כשהיה מס רווחי הון, אז כל הארץ געשה.

אברהם שוחט: כשהריבית ירדה ב-50% זה היה בסדר, לא קרה שום דבר.

אברהם שוחט: החוסכים שקיבלו 9% וירדו ל-4% לא התלוננו, אבל אם לקחו להם 10% ו-9% רווחי הון אז זה היה נורא ואיום.

אברהם שוחט: בואו ניתן למשק לעשות את שלו.

אברהם שוחט: אני אתמוך אם יצטרכו, אבל הייתי שמח אם הייתה רפורמה כשהממשלה מחוץ לעניין.

סמדר אלחנני: חבר הכנסת בייגה שוחט אמר את מה שהיה לי להגיד, רק בצורה הרבה יותר טובה ממה שהיה עולה על דעתי.

1028: אני דיברתי עם כל הקבוצות.

1028: הפשרה שהגענו אליה מקובלת על כולם.

1028: הכנסנו פה את כולם.

1028: הצלחנו לפתור את הבעיות.

1028: חבר הכנסת אורון צודק כשהוא אומר שמדובר ב-4 תעריפים.

1028: הייתי שמח אם היה 2.2 ו1.1, אבל זה לא יוצא.

1028: בבדיקה שעשיתי עם המוניות, עם מורי הנהיגה ועם האוטובוסים הזעירים הגענו למסקנה שה1.30 לא יעבוד, לכן אנחנו מבקשים שזה יהיה 1.20 במקום 1.30.

איתן רוב: סוגייה אחת שעלתה במהלך כל הדיונים היא הסוגייה של הדלת המסתובבת עם הפלסטינים.

איתן רוב: אחת הסיבות המרכזיות שהלכנו למהלך 5 שנתי זה כיוון שגם היום אנחנו נמצאים, יחד עם משרד התשתיות, במאבק בלתי פוסק בלזהות את הנקודות, את הגורמים הפיראטיים או את המשתמשים לרעה בפערים הלא גדולים שקיימים היום במחירי הבלו.

נסים דהן: הם ילכו ויגדלו לפי הצו.

איתן רוב: אנחנו עשינו את המהלך ארוך הטווח, כי בטווח הזה אמורה להיות הגדר.

איתן רוב: בתוכנית של הגדר אמורה להיות נקודת מעבר אחת בצינור ממוחשב.

איתן רוב: אין מצב שיכולה לעבור משאית ללא שהיא עוברת דרך שיבר מדוד בצורה מאוד מסודרת.

איתן רוב: זאת הדרך היחידה לסגור את זה הרמטית.

איתן רוב: אחת הסיבות שעשינו הקפאה של 3 שנים בקרב כל תעשיות המובילים למיניהם היא כי אנחנו מאמינים שתוך 3 שנים תהיה נקודה אחת שבה משאיות יוכלו לעבור עם דלקים שונים.

איתן רוב: עד אז אנחנו מקבעים את המחיר, לא יוצרים את אותה מוטיבציה גדולה למה שתיארת.

חיים אורון: הפער הזה נוצר כי הם לא מעבירים את הבלו לרשות.

איתן רוב: אין לי מה לעשות בנושא הזה.

אברהם שוחט: אתה מדבר על רצועת עזה או יהודה ושומרון?

איתן רוב: אני מדבר איתך על רצועת עזה ועל יהודה ושומרון.

איתן רוב: גם באירופה יש 3 מדרגות.

איתן רוב: גם האירופאיים יצרו מדרג אחד לתעשייה, מדרג שני לרכבים המובילים ומדרג שלישי לכלל הציבור.

איתן רוב: אנחנו נתנו שיעור גבוה יותר לתעשייה ולמובילים.

איתן רוב: המדרג הרביעי שנוצר בא לענות על הסוגיות שעלו פה בפניות של חברי הכנסת לגבי האוכלוסיות שמתדפקות על דלתותיהם.

איתן רוב: ההצעה שלך, בייגה, היא הצעה טובה.

איתן רוב: אומנם אני כבר לא יהיה בעוד 10 שנים, אבל במונחי משק המהלך הוא מאוד משמעותי.

איתן רוב: אם זה היה נמתח ל-10 שנים בלי שום הנחה, בלי שום כלום זה היה נפלא, אבל בחיים הפרקטיים זה לא יהיה.

אברהם שוחט: למה?

איתן רוב: כי אותם טיעונים יעלו ברבות הזמן.

איתן רוב: תקופת התאמה של 5 שנים או 10 שנים, גם במונחים של אורך חיי הרכב, זאת תקופה מכובדת.

אברהם שוחט: אתה טועה.

אברהם שוחט: במרכיבי הייצור של כל מוצר יש לך הרבה משתנים.

אברהם שוחט: יש מחיר מטבע חוץ, יש מחיר חומרי גלם.

אברהם שוחט: הסולר זה הדבר היחיד שאסור לו להשתנות?

איתן רוב: לא יהיו דלקים בתעריפים שונים.

איתן רוב: התעריף של הדלק יהיה 2.20.

איתן רוב: שיעור ההחזר שניתן על ידנו והבקרה שיש לנו יהיו המנוף.

איתן רוב: לא מעריכים פה נכון מה המשמעות של זה בתעשיית החפרים.

איתן רוב: קבענו שורה של קריטריונים יחד עם משרד התחבורה, יחד עם גורמים נוספים לגבי מי שייכנס לגדר אותו הסדר.

איתן רוב: לאותה תעשיית החפרים, בין אם במובילים, בין אם במוניות, בין אם באוטובוסים הזעירים תהיה דיפרנציציה מאוד גדולה במחיר.

איתן רוב: זה ישפר את כושר התחרות של אותם אלה שהלינו.

אברהם שוחט: איתן, האם תתנגד שאני אדבר על זה עם ביבי לפני שאנחנו מחליטים?

איתן רוב: בייגה, זה לא פרקטי.

אברהם שוחט: איתן, אני רוצה שתתייחס לתקנות התעבורה (הפחתת אגרת רישוי לרכב עם מנוע דיזל) ולמס קנייה.

בועז סופר: משום מה אומרים עלינו שאנחנו נגד הסולר.

בועז סופר: אנחנו בעד המשק.

בועז סופר: הסולר והבנזין מזיקים פחות או יותר בצורה זהה למשק.

בועז סופר: הנזק לבריאות מסולר גבוה עשרות מונים מבנזין.

בועז סופר: יש מחקרים מפה עד לפתח-תקווה.

בועז סופר: לאיכות הסביבה הסולר טוב יותר.

בועז סופר: כשעושים את האומדנים, אז מגיעים לשיעור נזק דומה.

בועז סופר: אנחנו מבקשים שהמחיר הכלכלי שכל אחד רואה לנגד עיניו יהיה המחיר הראלי.

בועז סופר: אם המשק יבחר להשתמש בסולר זה יהיה בסדר, ואם המשק יבחר להשתמש בבנזין גם יהיה בסדר.

בועז סופר: התרחיש שעוד כך וכך שנים יהיו יותר רכבי דיזל לא מפחיד אותי, כי דיזל לא בהכרח גורם הרבה יותר נזק למשק מבנזין, ולהיפך.

בועז סופר: אני לא רוצה להפלות ולא רוצה להיאבק.

בועז סופר: כשאנחנו מציבים בפני הצרכנים את המחיר המשתנה, קרי את מחיר הנסיעה בהתאם לעלות הריאלית, אנחנו בעצם סיימנו את תפקידנו ואנחנו פחות מעורבים.

אברהם הירשזון: מה לגבי מס קנייה על משאיות?

בועז סופר: מס קנייה על משאיות היה מוטל בגובה של 5%.

אברהם הירשזון: אתם מורידים אותו?

איתן רוב: זה לא נמצא על השולחן.

איתן רוב: אנחנו נשקול את זה.

יעקב ליצמן: מה עם הפיצוי על האגרה לשנה קודמת?

בועז סופר: אין.

יעקב ליצמן: הייתי מציע לך, בועז, לתת איזה פיצוי ל-2004 באגרה.

בועז סופר: אנחנו לא יכולים לתת פיצוי רטרואקטיבי.

בועז סופר: אם מקובל על דעת משרד התחבורה אנחנו יכולים להפחית כבר היום 100 שקלים.

בועז סופר: זה לא בדיוק פיצוי רטרואקטיבי.

אברהם הירשזון: מה לגבי מס קנייה על משאיות?

בועז סופר: חלק מהסיכום היה שאנחנו נפחית את מס הקנייה על משאיות בשיעור של 5%.

בועז סופר: הסכום הוא כ-30 מיליון שקלים.

רוני בריזון: מה לגבי 10 ימי אשראי?

איתן רוב: מדובר בחברות הדלק.

איתן רוב: אין שום סיבה לשפר להם את 4 ימי האשראי האלה.

איתן רוב: העלות של 4 ימי אשראי האלה היא 100 מיליון שקל.

איתן רוב: אנחנו לא מוצאים מקום לתת את זה.

אברהם שוחט: אני מציע שבתום שנה, קרי מ-1 ליולי 2006, ידווח לוועדה מידי שנה אם מתקיימות זליגות, כדי שאם יתברר שהמערכת הזאת לא סוגרת את הפרצות אפשר יהיה לעשות עם זה משהו.

אברהם הירשזון: אנחנו מקבלים את ההערה שלך.

אברהם הירשזון: דני, אתה מוכן לפשרה של 1.25?

1028: סיכמנו על 1.20.

בועז סופר: אני מבקש שזה יהיה 1.25.

אברהם הירשזון: אם סוכם, אז אין מה לעשות זה יהיה 1.20.

אברהם הירשזון: רבותי, מי בעד ההצעה עם כל התיקונים שעשינו, ירים את ידו?

אברהם הירשזון: בעד – פה אחד